পিৰামিডৰ সন্মুখত অশালীন ফটোশ্বুট! ফটো ভাইৰেল হোৱাৰ পিছতে গ্ৰেপ্তাৰ ফটোগ্ৰাফাৰ- News18 Assam\nপিৰামিডৰ সন্মুখত অশালীন ফটোশ্বুট! ফটো ভাইৰেল হোৱাৰ পিছতে গ্ৰেপ্তাৰ ফটোগ্ৰাফাৰ\nফটো আপলোড কৰিছিল নিজৰ ছচিয়েল মিডিয়া ছাইটত। শ্বুট কৰে টিকটক ভিডিঅ'ও। সপোনতো ভবা নাছিল যে, সেই ফটোৱে মাতি আনিব বিপদ।\nNews18 Assam । News18 Assam । December 5, 2020, 2:17 PM IST\nপিৰামিডৰ সন্মুখত ফটোশ্বুট কৰি বিপদত পৰিল এগৰাকী মডেল। ফটোশ্বুট কৰিবলৈ মডেলগৰাকীয়ে সকলো ব্যৱস্থাও কৰি লৈছিল। হৈ গ'ল ফটোশ্বুট। কিন্তু তাৰ পিছতে লাগিল অথন্তৰ। ছচিয়েল মিডিয়াত ফটো ভাইৰেল হোৱাৰ পিছতে অশালীন ফটো তোলাৰ অপৰাধত ফটোগ্ৰাফাৰজনক গ্ৰেপ্তাৰ কৰে আৰক্ষীয়ে।\nপবিত্ৰ পিৰামিডৰ সন্মুখত অশালীন ফটো কিয়? প্ৰস্ন আছিল এইটোৱেই। কেৱল ফটোগ্ৰাফাৰেই নহয়, মডেল ছালমা আল চিমিকো শাস্তি প্ৰদান কৰিবলৈ দাবী জনাইছে সকলোৱে।\nপৰম্পৰাগত পোছাক পৰিধান কৰি কেমেৰাত প'জ দিছিল ছালমাই। ফটো আপলোড কৰিছিল নিজৰ ছচিয়েল মিডিয়া ছাইটত। শ্বুট কৰে টিকটক ভিডিঅ'ও। সপোনতো ভবা নাছিল যে, সেই ফটোৱে মাতি আনিব বিপদ। ফটোগ্ৰাফাৰক ইতিমধ্যে গ্ৰেপ্তাৰ কৰিছে আৰক্ষীয়ে।\nইজিপ্তৰ সকলোতকৈ আকৰ্ষণৰ কেন্দ্ৰস্থল এই পিৰামিডবোৰ। ইজিপ্তৰ চৰকাৰে সমাধিক্ষেত্ৰত অশালীন কাম-কাজ কৰা কোনো কাৰণতে সহ্য নকৰে। ফেশ্বন ফটোগ্ৰাফাৰৰ লগতে মডেল ছালমাকো গ্ৰেপ্তাৰ কৰা হ'ব বুলি জনাইছে আৰক্ষীয়ে।\nপিৰামিডৰ সন্মুখত আপত্তিজনক ফটো তুলি গ্ৰেপ্তাৰ হোৱা ঘটনা এয়াই প্ৰথম নহয়। ইয়াৰ আগতেও অনুৰূপ ঘটনা সংঘটিত হৈছিল। ছালমাই ফটো আপলোড কৰাৰ পিছতে মিশ্ৰিত প্ৰতিক্ৰিয়াৰ সৃষ্টি হৈছিল।
